U2-Bono kåret til verdens minst viktige fyr
U2 (Album) Songs Of Innocence (Deluxe) Den styrtike rockstjernen har ikke hatt et godt år. Han har tvilt på U2s relevans. Han er med på det utskjelte nye BandAid-prosjektet. Privatflyet hans gikk i stykker. Og nylig ble han stygt skadet i en sykkelulykke - noe som forringet lanseringen av det lunkent mottatte U2-albumet ytterligere. Nå får han enda mer pepper. Og det er den hardt kritiserte lanseringen av nettopp U2-albumet som står i fokus når herremagasinet GQ kårer ham til «verdens minst innflytelsesrike» i 2014. «Det verste var hvordan både Apple og U2 presenterte dette, som en slags nobel gave til folket; dette var faktisk en hundremillionerdollars markedsføringskampanje. Jepp, 100 millioner dollar for å gjøre U2s sosialt bevisste papparock om til en privat epost», skriver bladet. Bono kan trøste seg med at han er i celebert selskap. President Barack Obama får annenplassen på GQs liste, og får kjeft for å prioritere ferie på Martha's Vineyard mens Missouri brenner, Putin truer Europa og U2 dytter dårlig musikk på folk. «Er du i det hele tatt president lenger?», lurer GQ. På tredjeplass følger milliardær Donald Sterling. Lenger ned på listen dukker blant andre Brasils fotballandslag, Johnny Depp, Woody Allen og Robin Thicke opp.
Magasinet GQ har kåret årets minst innflytelsesrike kjendiser. Øverst troner U2-vokalisten.